количеството фруктоза,
 надвишаващи количеството, считано за обичаен остатъчен запас към 1 юли 2013 г., и които подлежат на изтегляне от пазара за сметка на Хърватия.
 2. За определянето на излишните количества, посочени в параграф 1, по-специално се отчитат тенденциите през периода 1 юли 2012 г.—30 юни 2013 г. спрямо предходните три години, считано от 1 юли 2009 г. до 30 юни 2012 г., по отношение на:
 а)
 внесените и изнесените количества захар в чист вид или в преработени продукти, изоглюкоза и фруктоза;
 б)
 производството, консумацията и запасите от захар и изоглюкоза;
 в)
 обстоятелствата, при които са били натрупани запасите.
 Член 8
 Установяване на излишните количества на равнището на операторите
 1. На 1 юли 2013 г. Хърватия следва да разполага с действаща система, която позволява да се установят, на равнище оператори, намиращите се в търговския оборот или произведени количества захар в чист вид или в преработени продукти, изоглюкоза или фруктоза. Тази система следва по-специално да бъде изградена върху проследяване на вноса, данъчен контрол, проверки на счетоводните документи и на физическите запаси на операторите и да включва мерки като гаранции за покриване на риска и лицензии за внос.
 Системата следва да се основава върху оценка на риска при надлежно отчитане конкретно на следните критерии:
 a)
 вид на дейността на засегнатите оператори;
 б)
 капацитет на складовите помещения;
 в)
 мащаб на икономическата дейност.
 2. Хърватия използва системата, посочена в параграф 1, за да застави съответните оператори да изтеглят от пазара за своя сметка количествата захар или изоглюкоза, които се равняват на техните индивидуални излишни количества.
 Член 9
 Изтегляне на излишните количества
 1. Най-късно до 31 октомври 2014 г. Хърватия осигурява изтеглянето от пазара, без намеса от страна на ЕС, на количествата захар или изоглюкоза, които се равняват на излишните количества, посочени в член 7, параграф 1.
 2. Изтеглянето на излишните количества, определени по реда на член 7, се извършва без подпомагане от страна на ЕС по един от следните методи:
 а)
 чрез износ от ЕС от установени оператори и без подпомагане от съответната държава;
 б)
 чрез използване в сектора на горивата;
 в)
 чрез денатуриране без получаване на премия за храна за животни съгласно дялове III и IV от Регламент (ЕИО) No 100/72 на Комисията (6).
 Член 10
 Вноска в случай на излишни количества
 Когато общите количества, определени от Комисията в съответствие с член 7, параграф 1, надвишават общите количества, посочени в член 8, на Хърватия се начислява вноска, равна на разликата между тези две количества (в еквивалент на бяла захар или сухо вещество), умножена по най-високата положителна разлика между средната пазарна цена на захарта в ЕС, докладвана ежемесечно в съответствие с член 14 от Регламент (ЕО) No 952/2006 на Комисията (7), и средната месечна котировка, в равностойността в евро, за бяла захар по Договор No 5 на фючърсния пазар на бяла захар в Лондон за най-близкия период на изпълнение в периода 1 юли 2013 г.—31 октомври 2014 г. Към тази сума се добавят 50 EUR на тон. Най-късно до 30 юни 2015 г. тази вноска се вписва в приходната част на бюджета на ЕС.
